I 2002 i anledningen af sit 10 års jubilæum startede Vikingespillet på Lindholm Høje, i samarbejde med Aalborg Erhvervsråd, en ny tradition. Denne tradition bliver ved forpremieren i år videreført den 18. Juni, når TV2/Nords program- og sportsvært og tidligere fodboldspiller, Mogens Jørgensen og journalist på Nordjyske, Merethe Tølbøll ved den højtidelige ceremoni bliver udnævnt til Sjette Jarl og Frue af Linholm Høje, fortæller Vikingespillet i en pressemeddelelse. Festlig ceremoni Udnævnelsen sker under en festlig ceremoni i røgfyldte og varme hirdtelt. Der bliver serveret et solidt og enkelt vikingemåltid, der består af knogler og øl. Under ledelse af Høvdingen og Husfruen af Lindholm Høje, kampivrige hirdsfolk og sløve trælle, samt de to indstilledes personlige gæster, bliver der høj og festlig stemning, indtil THOR kræver ro for gennemførelse af udnævnelse af året Jarl og Frue. Efterfølgende har de nyudnævnte og deres gæster mulighed for at se forpremieren til årets vikingespil "BLODETS BÅND". Ceremonien finder sted mandag den 18. juni 2007 kl. 17.30 i hirdteltet på Lindholm Høje.

Referat:
TV2/Nords egen Mogens Jørgensen og journalist ved Nordjyske Medier bliver den sjette Jarl og Frue af Linholm Høje.